சித்தேரி

சித்தேரி (Sitheri or Sitteri) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலைக்கிராமம் ஆகும். இது கடல் மட்டத்தில் இருந்து 3,600 அடி உயரத்தில் அமைந்துள்ளது.

அமைவிடம் 
சித்தேரி மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் உள்ளது. சித்தேரி, அரூரில் இருந்து 25 கிலோமீட்டர் தொலைவில் உள்ளது. 13, 25, 27 ஆகிய வழித்தட எண்கள் கொண்ட பேருந்துகள் போக்குவரத்து வசதிக்காக பயன்படுத்தப்படுகின்றன. சித்தேரி மலை அடிவாரத்தில் வள்ளிமதுரை அமைந்துள்ளது. அதை அடுத்து 12 கிலோமீட்டர்கள் மலை மீது பயணம் செய்ய வேண்டும். மலை அடிவாரத்தில் தோல்தூக்கி என்னும் கிராமம் அமைந்துள்ளது.

மக்கள் வகைப்பாடு 
2011 மக்கள் தொகை கணக்கெடுப்பின்படி இந்த ஊரில் 1,842 வீடுகளும் 8,370 மக்களும் வாழ்கின்றனா். இதில் 4,308 பேர் ஆண்களும், 4,062 பேர் பெண்களும் ஆவா்.

மேற்கோள்கள்

தர்மபுரி மாவட்டத்திலுள்ள கிராமங்கள்
தமிழ்நாட்டில் உள்ள மலைகள்